****

**V I L J A N D I L I N N**

**LINNAVOLIKOGU**

**REVISJONIKOMISJONI**

**KOOSOLEKU PROTOKOLL**

Viljandi 22. märts 2023 nr 1-12/23/17

Algus kell 13.00, lõpp kell 13.53

**Koosolekut juhatas** Jane Särg

**Protokollis** Kristi Kroon

**Võtsid osa liikmed:** Priit Kaup, Jane Särg, Kristina Libe (Teamsis), Rein Triisa

**Koosolekul viibisid:** Viljandi Linnahoolduse juhataja Koidu Ilisson, sisekontrolör Liivia Kruusmägi, õigusteenistuse peaspetsialist Margit-Marit Raudsepp, linnasekretär Ene Rink

**Puudusid:** Ando Kiviberg, Rein Suurkask

Koosolek toimus füüsiliselt raekojas ja elektrooniliselt Microsoft Teamsi vahendusel.

Päevakorra läbirääkimised. Komisjoni kinnitas päevakorra.

**PÄEVAKORD:**

1. Linnahoolduse informatsioon talvise hoolduse tagasisidest
2. 2023. aasta hankeplaan
3. Viljandi linnavara valitsemise kord (2023/166-1) II lugemine
4. Info

**PÄEVAKORRAPUNKT NR 1**

**Linnahoolduse informatsioon talvise hoolduse tagasisidest**

**KUULATI:**

K. Ilisson tutvustas Viljandi Linnahooldusel tekkinud talviste hooldustööde murekohti Viljandis, millest 2 on eriti häirivad:

1. Alatiselt parkivad sõidukid kitsamatel tänavatel takistavad teehooldust.

2. Toome tn lõik Hirve ja Reinu tee vahel on liiga kitsas, muuta talveperioodiks ühesuunaliseks.

Toimub arutelu nimetatud punktide üle, komisjoni liikmed soovitavad teha ettepaneku Linnahooldusel Linnavalitsusele nimetetud teemade võimalikuks lahendamiseks- tee ühesuunaliseks, parkimise piirangud vms.

**OTSUSTATI:**

Info võeti teadmiseks.

**PÄEVAKORRAPUNKT NR 2**

**2023. aasta hankeplaan**

**KUULATI:**

M.-M. Raudsepp tegi ülevaate 2023. aasta hangetest ning selgitas kommenteeritud hankeplaani, mis on leitav Viljandi linna kodulehel.

**OTSUSTATI:**

Informatsioon võeti teadmiseks.

**PÄEVAKORRAPUNKT NR 3**

**Viljandi linnavara valitsemise kord (2023/166-1) II lugemine**

**KUULATI:**

E. Rink – Eelnõu on Viljandi Linnavolikogus II lugemisel, mille kohta laekub jooksvalt muudatusettepanekuid ning need märgitakse ära dokumendis eri värvidega. Tutvustab seni esitatud muudatusettepanekuid.

Toimub arutelu.

E. Rink viib sisse muudatusettepanekud eelnõu kohta, tutvustab neid märtsi volikogus ja aprilli volikogus saab korra muudatused kinnitada.

Komisjoni esimees pani hääletamisele, kas suunata eelnõu kolmandale lugemisele.

Hääletati 4 poolt, vastu ja erapooletuid ei olnud.

**OTSUSTATI:**

Suunata eelnõu „Viljandi linnavara valitsemise kord (2023/166-1) II lugemine“ volikogus III lugemisele.

**PÄEVAKORRAPUNKT NR 4**

**Info**

**KUULATI:**

J. Särg informeerib koosolekul osalenuid, et järgmine komisjoni koosolek toimub 19. aprillil 2023.

(allkirjastatud digitaalselt) (allkirjastatud digitaalselt)

Jane Särg Kristi Kroon

koosoleku juhataja protokollija